তথ্যবিবরণী নম্বর : ৫৯২

**রাষ্ট্রপতির কাছে দুদকের বার্ষিক প্রতিবেদন ২০১৯ পেশ করলেন দুদক চেয়ারম্যান**

বঙ্গভবন, ২৪ মাঘ (৭ ফেব্রুয়ারি) :

 রাষ্ট্রপতি মোঃ আবদুল হামিদের নিকট আজ ঢাকায় বঙ্গভবনে দুর্নীতি দমন কমিশনের চেয়ারম্যান ইকবাল মাহমুদ কমিশনের বার্ষিক প্রতিবেদন ২০১৯ পেশ করেন।

 দুদক কমিশনার ড. মোঃ মোজাম্মেল হক খান এবং এ এফ এম আমিনুল ইসলাম এ সময় উপস্থিত ছিলেন।

 সাক্ষাৎকালে দুদক চেয়ারম্যান প্রতিবেদনের বিভিন্ন দিক এবং কমিশনের সার্বিক কর্মকাণ্ড সম্পর্কে রাষ্ট্রপতিকে অবহিত করেন। দুদক চেয়ারম্যান জানান, ২০১৯ সালে ২১ হাজারের অধিক অভিযোগ পাওয়া গেছে। ৮ শতাংশ অনুসন্ধানের জন্য গ্রহণ করা হয়েছে এবং ১৭ শতাংশ সংশ্লিষ্ট মন্ত্রণালয়ের প্রয়োজনীয় ব্যবস্থা গ্রহণের জন্য প্রেরণ করা হয়েছে। তিনি আরো জানান, ২০১৯ সালে ৩ হাজার ৪৯৭ কোটি টাকার অধিক জরিমানা হিসেবে আদায় করা হয়েছে এবং সম্পত্তি বাজেয়াপ্ত করা হয়েছে ৪৩৬ কোটি টাকার। এছাড়া দেশে-বিদেশে বিভিন্ন সম্পত্তি ক্রোক ও অবরুদ্ধ করা হয়েছে।

 সাক্ষাৎকালে দুদক চেয়ারম্যান সরকারি কর্মকর্তাদের সততা জবাবদিহি ও স্বচ্ছতা নিশ্চিত করতে নবম গ্রেড থেকে উপরের কর্মকর্তাদের প্রতিটি ক্ষেত্রে পরীক্ষার মাধ্যমে পদোন্নতির সুপারিশ করেন। এছাড়া তিনি সিভিল সার্ভিস রিফর্মস কমিশন প্রতিষ্ঠারও সুপারিশ করেন।

 দুর্নীতি রোধে কমিশন যে সমস্ত সুপারিশ পেশ করেন সেগুলো বাস্তবায়ন ও মনিটরিং এর জন্য প্রয়োজনীয় ব্যবস্থা গ্রহণে রাষ্ট্রপতির সার্বিক সহযোগিতা কামনা করেন দুদক চেয়ারম্যান।

 রাষ্ট্রপতি বলেন, দুর্নীতি উন্নয়নের বড় অন্তরায়। সমাজ থেকে দুর্নীতি রোধ করতে সরকারের পাশাপাশি জনপ্রতিনিধি ও স্বেচ্ছাসেবী বিভিন্ন সামাজিক ও সাংস্কৃতিক প্রতিষ্ঠানকে এগিয়ে আসার আহ্বান জানান রাষ্ট্রপতি। ভবিষ্যৎ প্রজন্ম যাতে একটি দুর্নীতি মুক্ত পরিবেশে বেড়ে উঠতে পারে সেজন্য দেশব্যাপী দুর্নীতির বিরুদ্ধে প্রতিরোধ গড়ে তুলতে সকলের প্রতি আহ্বান জানান রাষ্ট্রপতি।

 দুর্নীতি দমন কমিশনের কার্যক্রমে সন্তোষ প্রকাশ করে রাষ্ট্রপতি আশা করেন ভবিষ্যতে কমিশন দুর্নীতি রোধে আরো সক্রিয় হবে।

 রাষ্ট্রপতির কার্যালয়ের সচিব সম্পদ বড়ুয়া, সামরিক সচিব মেজর জেনারেল এস এম সালাহ উদ্দিন ইসলাম, প্রেস সচিব মোঃ জয়নাল আবেদীন এবং সচিব সংযুক্ত রাষ্ট্রপতির কার্যালয় মোঃ ওয়াহিদুল ইসলাম খান এ সময় উপস্থিত ছিলেন।

#

ইমরানুল/নাইচ/সঞ্জীব/জয়নুল/২০২০/২২১০ঘণ্টা

তথ্যবিবরণী নম্বর : ৫৯১

‘বঙ্গবন্ধুর দর্শন ও সুনীল অর্থনীতি’ শীর্ষক সেমিনারে উপদেষ্টা ড. গওহর রিজভী

বঙ্গবন্ধু সমুদ্র সীমা বিজয় এবং সুনীল অর্থনীতির ক্ষেত্র তৈরি করে দিয়ে গেছেন

ঢাকা, ২৪ মাঘ (৭ ফেব্রুয়ারি) :

 প্রধানমন্ত্রীর আন্তর্জাতিক সম্পর্ক বিষয়ক উপদেষ্টা প্রফেসর ড. গওহর রিজভী বলেছেন, জাতির পিতা বঙ্গবন্ধু শেখ মুজিবুর রহমান সমুদ্র সীমা বিজয় এবং সুনীল অর্থনীতির ক্ষেত্র তৈরি করে দিয়ে গেছেন। তাঁর সুযোগ্য কন্যা প্রধানমন্ত্রী শেখ হাসিনা মাত্র চার বছরের প্রচেষ্টায় প্রতিবেশীর সঙ্গে সীমানা বিরোধ মিটিয়ে বঙ্গোপসাগরে এক লাখ ১৮ হাজার বর্গ কিলোমিটার এলাকা জুড়ে সীমাহীন সম্পদের ওপর দেশের একচ্ছত্র মালিকানা প্রতিষ্ঠা করেছেন।

 উপদেষ্টা আজ ঢাকায় হোটেল ইন্টারকন্টিনেন্টালে জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্যাপনের লক্ষ্যে নৌপরিবহন মন্ত্রণালয়ের ‘বঙ্গবন্ধুর দর্শন ও সুনীল অর্থনীতি’ শীর্ষক সেমিনারে প্রধান অতিথির বক্তৃতায় এসব কথা বলেন। নৌপরিবহন মন্ত্রণালয়ের সচিব মোহাম্মদ মেজবাহ্ উদ্দিন চৌধুরীর সভাপতিত্বে অনুষ্ঠানে বিশেষ অতিথি হিসেবে বক্তৃতা করেন নৌপরিবহন প্রতিমন্ত্রী খালিদ মাহ্‌মুদ চৌধুরী।

 উপদেষ্টা বলেন, টেকসই অর্থনৈতিক প্রবৃদ্ধির মডেল হিসেবে সুনীল অর্থনীতির সম্ভাবনা বাস্তবায়নে প্রধানমন্ত্রী অর্থনীতির প্রতিটি ক্ষেত্রে প্রয়োজনীয় সংস্কারের সূচনা ঘটিয়েছেন।

 উপদেষ্টা বলেন, বাংলাদেশ আজকে মধ্যম আয়ের দেশ, উন্নত দেশে যাব- সেটা বঙ্গবন্ধুর দর্শনকে ধারণ করার কারণে। বঙ্গবন্ধুকে প্রতিদিন প্রতিক্ষণ আমরা যদি ধারণ করতে পারি, তাহলেই আমরা এগিয়ে যাব।

 প্রতিমন্ত্রী আরো বলেন, প্রধানমন্ত্রী শেখ হাসিনা, সততা ও নিষ্ঠার সঙ্গে দেশ পরিচালনা করছেন বলেই বাংলাদেশ আজকে এগিয়ে যাচ্ছে। বাংলাদেশ যখন সকল প্রতিবন্ধকতাকে মোকাবিলা করে এগিয়ে যাচ্ছে, তখন এই বাংলাদেশকে পিছিয়ে দেয়ার জন্য আজকে আন্তর্জাতিক পরিমন্ডলে ষড়যন্ত্রের ক্ষেত্র তৈরি করা হচ্ছে। কোন ষড়যন্ত্র যেন বাংলাদেশকে আবার অন্ধকারের দিকে ঠেলে দিতে না পারে সে জায়গায় সবাইকে সচেতন থাকতে হবে।

 সেমিনারে মূলপ্রবন্ধ উপস্থাপন করেন পররাষ্ট্র মন্ত্রণালয়ের মেরিটাইম এফেয়ার্স ইউনিটের সচিব রিয়ার এডমিরাল (অব.) মোঃ খুরশিদ আলম। চট্টগ্রাম বন্দর কর্তৃপক্ষের চেয়ারম্যান রিয়ার এডমিরাল এম শাহজাহানের সঞ্চালনায় আলোচনা করেন চট্টগ্রাম বন্দর কর্তৃপক্ষের সদস্য (প্রশাসন ও পরিকল্পনা) মোঃ জাফর আলম, ঢাকা বিশ্ববিদ্যালয়ের ওশেনোগ্রাফি বিভাগের অধ্যাপক ড. মোঃ কাউসার আহমেদ এবং নৌপরিবহন অধিদফতরের মহাপরিচালক কমডোর আবু জাফর মোঃ জালালউদ্দিন।

 অনুষ্ঠানে মুজিব জন্মশতবার্ষিকী ‘মুজিববর্ষ’ উপলক্ষে নৌপরিবহন মন্ত্রণালয় প্রকাশিত সংকলন ‘সোনার বাংলায় সুনীল স্বপ্ন’ এর মোড়ক উন্মোচন করা হয়।

#

জাহাঙ্গীর/রোকসানা/মাসুম/নাইচ/সাহেলা/সঞ্জীব/জয়নুল/২০২১/২১৩০ঘণ্টা

Handout Number : 590

**Maldives Foreign Minister visits Bangladesh**

Dhaka, 7 February :

 Foreign Minister of Maldives Mr. Abdulla Shahid is scheduled to pay an official visit to Bangladesh on 8-11 February 2021 upon invitation of Foreign Minister of Bangladesh Dr. A K Abdul Momen.

 During the visit, the two Foreign Ministers will hold a bilateral meeting on 9 February 2021 to discuss issues of mutual interest covering the entire gamut of bilateral relations.

 The Foreign Minister of Maldives is also expected to pay courtesy calls on the President and the Prime Minister of Bangladesh. The two Foreign Ministers will also witness the signing of an MoU on cooperation between the Bangladesh Foreign Service Academy and the Foreign Service Institute of Maldives.

 Bangladesh and the Maldvies share excellent bilateral relation which has been strengthened over the years. Around 80,000 Bangladeshi expatriate workers are currently working in that country.

#

Tohidul/Roksana/Masum/Sanjib/Joynul/2021/2040 Hours

তথ্যবিবরণী নম্বর : ৫৮৯

**বিভ্রান্ত না হয়ে দেশের মানুষকে টিকা গ্রহণের আহ্বান ধর্ম প্রতিমন্ত্রীর**

ঢাকা, ২৪ মাঘ (৭ ফেব্রুয়ারি) :

 ধর্ম প্রতিমন্ত্রী মোঃ ফরিদুল হক খান বলেছেন, সামাজিক যোগাযোগ মাধ্যমে প্রচারিত টিকা সংক্রান্ত বিষয়ে বিভিন্ন  ভুল বা অসত্য তথ্য দ্বারা বিভ্রান্ত না হয়ে দেশের মানুষকে টিকা গ্রহণ করতে হবে। সরকার কোভিড-১৯ করোনা ভাইরাস সংক্রমণ পরিস্থিতিতে দেশের মানুষের স্বার্থ ও কল্যাণকে সর্বোচ্চ অগ্রাধিকার  দিয়ে আর্থিক, সামাজিক ও জনস্বাস্থ্য সুরক্ষা ব্যবস্থা গ্রহণ করেছে। এর ফলে বিশ্বের অন্যান্য দেশের তুলনায় বাংলাদেশে সংক্রমণ ও মৃত্যুর হার অনেক কম হয়েছে।

 ধর্ম প্রতিমন্ত্রী আজ ইসলামপুর উপজেলা স্বাস্থ্য কমপ্লেক্সে দেশব্যাপী শুরু হওয়া কোভিড-১৯ টিকা প্রদান কার্যক্রমের অংশ হিসেবে উপজেলা স্বাস্থ্য বিভাগ, ইসলামপুর, জামালপুর আয়োজিত টিকা প্রদান কার্যক্রমের শুভ উদ্বোধন অনুষ্ঠানে প্রধান অতিথির বক্তব্যে এসব কথা বলেন।

 ভ্যাকসিন পাওয়ায় অগ্রাধিকার প্রাপ্ত নাগরিকদের মধ্য হতে একজন বীর মুক্তিযোদ্ধা এবং ইসলামপুর উপজেলা পরিবার পরিকল্পনা কর্মকর্তাকে টিকা প্রদান করে  তিনি এ কার্যক্রম উদ্বোধন করেন।

 এ সময় প্রতিমন্ত্রী বলেন, প্রধানমন্ত্রী শেখ হাসিনা কোভিড-১৯ সংক্রমণ ও মহামারি  পরিস্থিতি মোকাবিলা ও দেশের মানুষের স্বাস্থ্য সুরক্ষাকে সর্বোচ্চ অগ্রাধিকার দিয়ে প্রয়োজনীয় পদক্ষেপ গ্রহণ করেছেন। প্রথম পর্যায়ে অক্সফোর্ডের ৭০ লাখ ডোজ  ভ্যাকসিন টিকা আমদানি করে অগ্রাধিকার তালিকা করে টিকা প্রদানের ব্যবস্থা করেছেন। পর্যায়ক্রমে দেশের সকল মানুষকে বিনামূল্যে টিকা প্রদান করা হবে।

 উপজেলা নির্বাহী অফিসার এস এম মাজহারুল ইসলামের সভাপতিত্বে অনুষ্ঠানে আরো বক্তব্য রাখেন ইসলামপুর উপজেলা পরিষদের চেয়ারম্যান এস এম জামাল আব্দুন নাছের, উপজেলা  পরিবার পরিকল্পনা কর্মকর্তা ডা. মোহাম্মদ আবু তাহের প্রমুখ।

#

আনোয়ার/রোকসানা/সাহেলা/মোশারফ/আব্বাস/২০২১/২০৪৬ ঘণ্টা

তথ্যবিবরণী নম্বর : ৫৮৮

কৃষিমন্ত্রীর সাথে পোল্ট্রি ইন্ডাস্ট্রিজ সেন্ট্রাল কাউন্সিল প্রতিনিধিদের সাক্ষাৎ

ঢাকা, ২৪ মাঘ (৭ ফেব্রুয়ারি) :

 কৃষিমন্ত্রী ড. মোঃ আব্দুর রাজ্জাকের সাথে বাংলাদেশ পোল্ট্রি ইন্ডাস্ট্রিজ সেন্ট্রাল কাউন্সিলের (বিপিআইসিসি) এক প্রতিনিধিদল আজ ঢাকায় সচিবালয়ে কৃষিমন্ত্রীর অফিসকক্ষে সাক্ষাৎ করেন। প্রতিনিধিদলে ছিলেন বিপিআইসিসির সভাপতি মসিউর রহমান, সহ-সভাপতি শামসুল আরেফিন খালেদ, ওয়ার্ল্ড’স পোল্ট্রি এসোসিয়েশন বাংলাদেশ শাখার সভাপতি আবু লুৎফে ফজলে রহিম খান এবং ফিড ইন্ডাস্ট্রিজ এসোসিয়েশন বাংলাদেশের সাধারণ সম্পাদক মোঃ আহসানুজ্জামান।

 সাক্ষাৎকালে দেশের পোল্ট্রি শিল্পে বিদ্যমান সমস্যা ও সম্ভাবনা নিয়ে আলোচনা হয়। বিপিআইসিসির নেতৃবৃন্দ করোনার কারণে পোল্ট্রি শিল্পের সমস্যা তুলে ধরেন। প্রতিনিধিবৃন্দ দেশে ভুট্টার উৎপাদন আরো বাড়াতে মন্ত্রীকে অনুরোধ করেন। তাঁরা বলেন, পোল্ট্রি ফিডের প্রায় সবটাই আসে ভুট্টা থেকে। সেজন্য উৎপাদন বাড়াতে পারলে ফিডের খরচ অনেক হ্রাস পেত।

 এছাড়া ফার্মের মুরগির মাংস নিরাপদ ও স্বাস্থ্যকর এই বার্তাটি কীভাবে ভোক্তার নিকট আরো জোরালোভাবে পৌঁছানো যায় সে ব্যাপারে মন্ত্রীর সহযোগিতা কামনা করেন। এছাড়া, নেতৃবৃন্দ পোল্ট্রি শিল্পে সরবরাহকৃত বিদ্যুৎ বিলের ওপর ২০ শতাংশ রিবেট পুনরায় চালুর অনুরোধ করেন।

 মন্ত্রী বলেন, মুরগির মাংস নিরাপদ ও স্বাস্থ্যকর এই বার্তাটি সবার কাছে পৌঁছে দিতে হবে। ফার্মের মুরগিতে মানুষের আগ্রহ বাড়াতে হবে। সে লক্ষ্যে কৃষি মন্ত্রণালয় প্রয়োজনীয় সহযোগিতা প্রদান করবে। তিনি বলেন, ভুট্টার উৎপাদন আরো বাড়াতে কাজ চলছে। দেশের আবহাওয়া ভুট্টা চাষের জন্য খুবই উপযোগী। দক্ষিণাঞ্চলের লবণাক্ত জমিতেও এখন ভুট্টার ফলন ভালো হচ্ছে। কাজেই, কয়েক বছরের মধ্যেই ভুট্টার উৎপাদন দ্বিগুণ হয়ে যাবে।

 বৈঠকে দেশের পোল্ট্রি শিল্পের উন্নয়ন ও বিকাশে কৃষি মন্ত্রণালয়ের পক্ষ থেকে প্রয়োজনীয় সহযোগিতা প্রদান করা হবে বলে মন্ত্রী প্রতিনিধিদলকে আশ্বাস প্রদান করেন।

#

কামরুল/রোকসানা/সাহেলা/সঞ্জীব/জয়নুল/২০২০/২০৫০ঘণ্টা

তথ্যবিবরণী নম্বর : ৫৮৭

 **সরকারের ঐকান্তিক প্রচেষ্টায় করোনা প্রতিরোধে সফলতার দ্বারপ্রান্তে বাংলাদেশ**

 **---প্রাথমিক ও গণশিক্ষা প্রতিমন্ত্রী**

রৌমারী (কুড়িগ্রাম), ২৪ মাঘ (৭ ফেব্রুয়ারি) :

 প্রাথমিক ও গণশিক্ষা প্রতিমন্ত্রী মোঃ জাকির হোসেন বলেছেন, সরকারের ঐকান্তিক প্রচেষ্টায় করোনা ভাইরাস (কোভিড-১৯) প্রতিরোধে সফলতার দ্বারপ্রান্তে বাংলাদেশ। তিনি বলেন, পৃথিবীর ১২০টির অধিক রাষ্ট্র এখনো করোনা ভ্যাকসিন নিতে পারেনি। এ পরিস্থিতিতে প্রধানমন্ত্রী শেখ হাসিনার কূটনৈতিক সাফল্য ও সেরা ব্যবস্থাপনায় বাংলাদেশ দ্রুততম সময়ের মধ্যে ভ্যাকসিন এনে জনগণকে রক্ষা করতে সক্ষম হয়েছে। করোনা মহামারিতে দেশের মানুষের স্বাস্থ্য নিরাপত্তা নিশ্চিত করতে দ্রুততম সময়ের মধ্যে  শহর থেকে প্রত্যন্ত অঞ্চলে ভ্যাকসিন পৌঁছে দেওয়া হয়েছে।

 প্রতিমন্ত্রী আজ কুড়িগ্রাম জেলার রৌমারী উপজেলা স্বাস্থ্য কমপ্লেক্সে কোভিড-১৯ এর টিকা কার্যক্রম উদ্বোধন অনুষ্ঠানে প্রধান অতিথির বক্তব্যে এসব কথা বলেন।

 প্রতিমন্ত্রী বলেন, প্রধানমন্ত্রী শেখ হাসিনার বিচক্ষণতা ও সুদূরপ্রসারী চিন্তা করোনাকালে দেশবাসীকে নানাভাবে সাহস যুগিয়েছেন এবং তাঁর ঐকান্তিক প্রচেষ্টাই আজ বাংলাদেশ করোনা প্রতিরোধে সফলতা পেয়েছে। করোনাকালে তিনি যেভাবে প্রণোদনা দিয়ে বাংলার গরিব-দুঃখী মানুষদের পাশে দাঁড়িয়েছেন তা একটি দৃষ্টান্ত। টিকা দিয়ে করোনার হাত থেকে দেশ ও জাতিকে রক্ষা করতে তিনি নিজেই দায়িত্ব নিয়েছেন।

 প্রতিমন্ত্রী আরো বলেন, কোভিড-১৯ প্রতিরোধে ভ্যাকসিন যাতে সাধারণ মানুষ নিতে না পারে এ জন্য বিরোধী দলের নেতারা অপপ্রচার ও মিথ্যা বিবৃতি ছড়াচ্ছে। এসব গুজবে কান না দেওয়ার জন্য তিনি জনগণের প্রতি আহ্বান জানান । তিনি বলেন, নির্ভয়ে টিকা গ্রহণ করুন, এ ভ্যাকসিনের কোনো পার্শ্ব প্রতিক্রিয়া নেই। রৌমারী উপজেলায় প্রথম ধাপে ৫৭০টি ভায়ালের মাধ্যমে মোট ৫ হাজার ৭০০ জনকে পর্যায়ক্রমে ভ্যাকসিনেশনের আওতায় নিয়ে আসা হবে।

 উদ্বোধন অনুষ্ঠানের শুরুতে টিকা গ্রহণ করেন রৌমারী উপজেলা পরিষদ চেয়ারম্যান শেখ আব্দুল্লাহ, উপজেলা নির্বাহী কর্মকর্তা আল ইমরান, ডেন্টাল সার্জন ডা. দেলোয়ার হোসেন ভূঁইয়া এবং উপজেলা স্বাস্থ্য ও পরিবার পরিকল্পনা কর্মকর্তা (ভারপ্রাপ্ত) ডা. নাজমুল হুদা।

     #

রবীন্দ্রনাথ/রোকসানা/সাহেলা/মোশারফ/আব্বাস/২০২১/১৯১৪ ঘণ্টা

তথ্যবিবরণী        নম্বর : ৫৮৬

**চায়না-বাংলাদেশ ফ্রেন্ডশিপ এক্সিবিশন সেন্টার নির্মাণের ফলে বছরব্যাপী**

**বিভিন্ন মেলার আয়োজন করার সুযোগ হলো**

 **---বাণিজ্যমন্ত্রী**

ঢাকা, ২৪ মাঘ (৭ ফেব্রুয়ারি) :

 চীনের সহায়তায় চায়না-বাংলাদেশ ফ্রেন্ডশিপ এক্সিবিশন সেন্টার নির্মাণের ফলে ঢাকা আন্তর্জাতিক বাণিজ্য মেলাসহ বছরব্যাপী বিভিন্ন মেলার আয়োজন করার সুযোগ সৃষ্টি হয়েছে বলে মন্তব্য করেছেন বাণিজ্যমন্ত্রী টিপু মুনশি।

 মন্ত্রী আজ বাংলাদেশ সচিবালয়ে মন্ত্রণালয়ের সম্মেলন কক্ষে বাণিজ্য মন্ত্রণালয় এবং রপ্তানি উন্নয়ন ব্যুরো আয়োজিত চীনা অনুদান সহায়তায় রপ্তানি উন্নয়ন ব্যুরো কর্তৃক বাস্তবায়িত ‘চায়না-বাংলাদেশ ফ্রেন্ডশিপ এক্সিবিশন সেন্টার’ এর হস্তান্তর অনুষ্ঠানে প্রধান অতিথি হিসেবে বক্তৃতা প্রদানের সময় এসব কথা বলেন।

 মন্ত্রী আরো বলেন, প্রধানমন্ত্রী শেখ হাসিনার উদ্যোগে দেশের গুরুত্বপূর্ণ স্থানে ১০০টি স্পেশাল ইকোনমিক জোন এবং হাইটেক পার্ক গড়ে তোলা হচ্ছে। এগুলোর বাস্তবায়নের কাজ দ্রুত এগিয়ে যাচ্ছে। এতে করে বাংলাদেশে নতুন করে ব্যবসা-বাণিজ্যে ও বিনিয়োগের সুযোগ সৃষ্টি হয়েছে। ইতোমধ্যে দেশি-বিদেশি বিনিয়োগকারীগণ বিনিয়োগ করতে এগিয়ে আসছে। এসকল জোনে চীনের বিনিয়োগকারীগণ বিনিয়োগ করলে লাভবান হবেন। চায়না বাংলাদেশের বড় ব্যবসায়িক অংশীদার। উভয় দেশের বাণিজ্য দিন দিন বাড়ছে। চায়নার সাথে বাংলাদেশের রপ্তানির চেয়ে আমদানি বেশি। বাংলাদেশ রপ্তানি পণ্য তৈরি করতে যন্ত্রপাতি এবং পণ্যের কাঁচামাল চায়না থেকে আমদানি করে বিভিন্ন দেশে রপ্তানি করে। চায়না বর্তমানে বাংলাদেশের ৮ হাজার ২৫৬টি রপ্তানি পণ্যের উপর ডিউটি ফ্রি মার্কেট সুবিধা দিচ্ছে। চীনে বাংলাদেশের তৈরি পোশাক, পাট পণ্য, চামড়াজাত পণ্য রপ্তানি বৃদ্ধি পাচ্ছে।

 বাংলাদেশ বিশ্বের বিভিন্ন দেশের আন্তর্জাতিক মেলায় নিয়মিতভাবেই অংশগ্রহণ করে থাকে। চায়না-বাংলাদেশ ফ্রেন্ডশিপ এক্সিবিশন সেন্টার নির্মাণের ফলে আন্তর্জাতিক বাণিজ্য মেলার আয়োজন করা সহজ হবে। এখন থেকে উন্নত পরিবেশে আধুনিক সুযোগ সুবিধা সংবলিত হলরুমে এ বাণিজ্য মেলা আয়োজন করা সম্ভব হবে। ঢাকা আন্তর্জাতিক বাণিজ্য মেলার পাশাপাশি বছরব্যাপী এখানে বিভিন্ন মেলার আয়োজন করা সম্ভব হবে। আমাদের এক্সিবিশন সেন্টার না থাকার কারণে বছরব্যাপী নিজস্ব রপ্তানি পণ্যের কোনো প্রদর্শনী কেন্দ্র ছিল না। এখন নিজস্ব রপ্তানি পণ্য প্রদর্শন করার সুযোগ হলো।

 উল্লেখ্য, পূর্বাচল নতুন শহরে ২০ একর জমির উপর ‘চায়না-বাংলাদেশ ফ্রেন্ডশিপ এক্সিবিশন সেন্টার নির্মাণে ব্যয় হয়েছে ১ হাজার ৩০৩ কোটি টাকা।

 চায়না-বাংলাদেশ ফ্রেন্ডশিপ এক্সিবিশন সেন্টার হস্তান্তর পত্রে বাংলাদেশের পক্ষে স্বাক্ষর করেন বাণিজ্যমন্ত্রী টিপু মুনশি এবং চায়নার পক্ষে স্বাক্ষর করেন ঢাকায় নিযুক্ত চায়নার অ্যাম্বাসেডর লি জিমিং।

#

বকসি/রোকসানা/পাশা/মোশারফ/আব্বাস/২০২১/১৯০৫ ঘণ্টা

তথ্যবিবরণী নম্বর : ৫৮৫

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ২৪ মাঘ (৭ ফেব্রুয়ারি) :

 ‌         স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১২ হাজার ৪০৪ জনের নমুনা পরীক্ষা করে ২৯২ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৫ লাখ ৩৮ হাজার ৬২ জন।

 গত ২৪ ঘণ্টায় ১৫জন-সহ এ পর্যন্ত ৮ হাজার ২০৫ জন এ রোগে মৃত্যুবরণ করেছেন।

 করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৪ লাখ ৮৩ হাজার ৩৭২ জন।

#

হাবিবুর/রোকসানা/সাহেলা/মোশারফ/আব্বাস/২০২১/১৮৩০ ঘণ্টা

তথ্যবিবরণী        নম্বর : ৫৮৪

**শিল্পোন্নত দেশ গড়তে শিল্পখাতে দক্ষ মানব সম্পদ তৈরির কোনো বিকল্প নেই**

 **---শিল্পমন্ত্রী**

ঢাকা, ২৪ মাঘ (৭ ফেব্রুয়ারি) :

শিল্পমন্ত্রী নূরুল মজিদ মাহমুদ হুমায়ূন বলেন, শিল্পোন্নত দেশ গড়তে শিল্পখাতে দক্ষ মানব সম্পদ তৈরির কোনো বিকল্প নেই। চতুর্থ শিল্প বিপ্লবের সফলতাকে অর্জন করতে কর্মদক্ষতা উন্নয়নের ওপর সর্বাধিক গুরুত্বারোপ করতে হবে। শিল্পখাতের ক্রমবর্ধমান উন্নতি ও উৎপাদনশীলতা অর্জনে দক্ষ মানবসম্পদ সৃষ্টির মাধ্যমে অধিকতর জনগোষ্ঠীকে শিল্পখাতের সাথে সম্পৃক্ত করতে হবে।

 শিল্প মন্ত্রণালয়ের আয়োজনে এবং প্রিজম প্রোগ্রামের টেকনিক্যাল এসিস্ট্যান্স কম্পোনেন্ট এর সহযোগিতায় ভার্চুয়ালি নতুন জাতীয় শিল্পনীতি-২০২১ প্রণয়নের লক্ষ্যে অংশীজন পরামর্শক কর্মশালায় প্রধান অতিথির বক্তব্যে শিল্পমন্ত্রী এ কথা বলেন।

 শিল্পসচিব কে এম আলী আজম এর সভাপতিত্বে অংশীজন কর্মশালায় বিশেষ অতিথি হিসেবে উপস্থিত ছিলেন শিল্প প্রতিমন্ত্রী কামাল আহমেদ মজুমদার।

 শিল্পমন্ত্রী আরো বলেন, টেকসই অর্থনৈতিক উন্নয়নের একটি অপরিহার্য পূর্বশর্ত হচ্ছে পরিবেশবান্ধব শিল্পায়ন। সে লক্ষ্যে সরকার পরিবেশবান্ধব শিল্প কারখানা গড়ে তোলার ওপর গুরুত্ব দিচ্ছেন। চতুর্থ শিল্প বিপ্লবের সফলতা অর্জনে সরকারি ও বেসরকারি সমন্বিত প্রচেষ্টায় শিল্পায়নের মাধ্যমে প্রবৃদ্ধির লক্ষ্যমাত্রা অর্জন ও দেশে ব্যাপক কর্মসংস্থানের সুযোগ সৃষ্টি ও দক্ষতা বৃদ্ধি করাই এ নতুন জাতীয় শিল্পনীতি ২০২১ প্রণয়নের মূল উদ্দেশ্য।

 শিল্প প্রতিমন্ত্রী কামাল আহমেদ মজুমদার বলেন, নতুন জাতীয় শিল্পনীতি-২০২১ প্রণয়নে শ্রমিকদের স্বার্থ ও উদ্যোক্তা উন্নয়নের সর্বাধিক গুরুত্ব প্রদান করা হবে। শিল্পায়নে পরিবেশের গুরুত্বারোপ করে তিনি বলেন, পরিবেশের সুরক্ষার বিষয়টি বিবেচনা করে নির্ধারিত স্থানে শিল্প কারখানা স্থাপন করায় বিষয়টি নিশ্চিত করে শিল্পনীতি প্রণয়ন করা হবে। বিদেশে বিনিয়োগের ক্ষেত্রে দেশীয় উদ্যোক্তাদের শিল্প কারখানা স্থাপনের বিষয়টি শিল্পনীতিতে অগ্রাধিকার দেওয়া হবে।

কর্মশালায় অন্যদের মধ্যে এমসিসিআই, ডিসিসিআই, বিডব্লিউসিসিআই, বিসিআই, এফবিসিসিআই এর সংগঠনের নেতৃবৃন্দসহ শিল্প-বাণিজ্য ও বণিক সমিতির প্রতিনিধিবৃন্দ; শিল্প মন্ত্রণালয়ের আওতাধীন দপ্তর ও সংস্থার প্রধানগণ উপস্থিত ছিলেন।

#

জাহাঙ্গীর/রোকসানা/সাহেলা/মোশারফ/আব্বাস/২০২১/১৮২০ ঘণ্টা

তথ্যবিবরণী নম্বর : ৫৮৩

**‍‍‍কোভিড-১৯ টিকা নিয়েছেন ত্রাণ প্রতিমন্ত্রী**

ঢাকা, ২৪ মাঘ (৭ ফেব্রুয়ারি) :

 দুর্যোগ ব্যবস্থাপনা ও ত্রাণ প্রতিমন্ত্রী ডা: মোঃ এনামুর রহমান আজ ঢাকায় শেরেবাংলা নগরে ন্যাশনাল ইনস্টিটিউট অব কিডনী ডিজিজেস এন্ড ইউরোলজীতে কোভিড-১৯ এর টিকা নিয়েছেন।

 এছাড়া দুর্যোগ ব্যবস্থাপনা ও ত্রাণ মন্ত্রণালয়ের সচিব মোঃ মোহসীনসহ মন্ত্রণালয়ের কর্মকর্তা, দুর্যোগ ব্যবস্থাপনা অধিদপ্তরের কর্মকর্তা, ঘূর্ণিঝড় প্রস্তুতি কর্মসূচি (সিপিপি)'র কর্মকর্তা এবং শরণার্থী, ত্রাণ ও প্রত্যাবাসন কমিশনারের কার্যালয়ের কর্মকর্তাগণ আজ ঢাকায় মহাখালীতে জাতীয় ক্যান্সার গবেষণা ইনস্টিটিউট ও হাসপাতালে কোভিড-১৯ এর টিকা গ্রহণ করেন।

#

সেলিম/রোকসানা/সাহেলা/মোশারফ/রেজাউল/২০২১/১৮০৮ ঘণ্টা

তথ্যবিবরণী        নম্বর : ৫৮২

**করোনা ভ্যাকসিন নিয়ে নেতিবাচক প্রচারণায় বিভ্রান্ত না হওয়ার আহ্বান মৎস্য ও প্রাণিসম্পদ মন্ত্রীর**

ঢাকা, ২৪ মাঘ (৭ ফেব্রুয়ারি) :

 করোনা ভ্যাকসিন নিয়ে বিভিন্ন মহলের নেতিবাচক প্রচারণায় বিভ্রান্ত না হওয়ার জন্য দেশবাসীকে আহ্বান জানিয়েছেন মৎস্য ও প্রাণিসম্পদ মন্ত্রী শ ম রেজাউল করিম।

 মন্ত্রী আজ রাজধানীর মহাখালীতে শেখ রাসেল গ্যাস্ট্রোলিভার ইনস্টিটিউট ও হাসপাতালে করোনা (কোভিড-১৯) ভ্যাকসিনের প্রথম ডোজ নেয়া শেষে সাংবাদিকদের সাথে মতবিনিময়কালে এ আহ্বান জানান ।

 উল্লেখ্য, এদিন রাজধানীর শেখ রাসেল গ্যাস্ট্রোলিভার ইনস্টিটিউট ও হাসপাতালে কোভিড-১৯ এর ভ্যাকসিন নেন তিনি।

 এ সময় তিনি আরো বলেন, ‘পৃথিবীর ১২০টির অধিক রাষ্ট্র এখনো করোনা ভ্যাকসিন নিতে পারেনি। এ পরিস্থিতিতে প্রধানমন্ত্রী শেখ হাসিনার কূটনৈতিক সাফল্য ও সেরা ব্যবস্থাপনায় বাংলাদেশ দ্রুততম সময়ের মধ্যে ভ্যাকসিন আনতে সক্ষম হয়েছে। করোনা মহামারিতে দেশের মানুষের স্বাস্থ্য নিরাপত্তা নিশ্চিত করতে শহর থেকে প্রত্যন্ত অঞ্চলেও ভ্যাকসিন পৌঁছে দেওয়া হয়েছে।’

 করোনা ভ্যাকসিনের কোনো পার্শ্ব প্রতিক্রিয়া নেই বলে এ সময় আশ্বস্ত করেন মন্ত্রী। অসাধু ব্যক্তির অপপ্রচারে বিভ্রান্ত না হয়ে সকলকে ভ্যাকসিন গ্রহণে এগিয়ে আসার আহ্বানও জানান তিনি। একই সাথে সকলকে স্বাস্থ্যবিধি অনুসরণের অনুরোধ জানান তিনি।

 দ্রুততম সময়ের মধ্যে জাতির জন্য করোনা ভ্যাকসিনের ব্যবস্থা করায় এসময় তিনি প্রধানমন্ত্রী শেখ হাসিনাকে ধন্যবাদ জানান।

#

ইফতেখার/রোকসানা/পাশা/মোশারফ/আব্বাস/২০২১/১৭৪৫ ঘণ্টা

Z\_¨weeiYx b¤^i : 581

**wcwQ‡q cov Rb‡Mvôxi Rb¨ M„nxZ Kg©m~wP mwVKfv‡e ev¯Íevqb Ki‡Z n‡e**

 - mgvRKj¨vYgš¿x

ঢাকা, ২৪ মাঘ (৭ ফেব্রুয়ারি) :

 mgvRKj¨vY gš¿x byiæ¾vgvb Avn‡g` e‡j‡Qb, mgv‡Ri wcwQ‡q cov Rb‡Mvôxi Rb¨ M„nxZ mKj Kg©m~wP mwVKfv‡e ev¯Íevqb Ki‡Z n‡e| Zv‡`i‡K mgv‡Ri g~j‡¯ªv‡Z bv Avb‡j Kvw•ÿZ Dbœqb m¤¢e n‡ebv|

 gš¿x AvR RvZxq cÖwZeÜx Dbœqb dvD‡Ûk‡b evsjv Bkviv fvlv w`em-2021 Dcj‡ÿ¨ Av‡qvwRZ Av‡jvPbv mfvq fvPy©qvj cø¨vUd‡g© cÖavb AwZw\_ wn‡m‡e †hvM w`‡q Gme K\_v e‡jb|

 RvZxq cÖwZeÜx Dbœqb dvD‡Ûk‡bi e¨e¯’vcbv cwiPvjK †gvt AvwbQy¾vgvb-Gi সভাপতিত্বে Abyôv‡b we‡kl AwZw\_ wn‡m‡e hy³ wQ‡jb mgvRKj¨vY cªwZgš¿x †gvt Avkivd Avjx Lvb Lmiæ, mgvRKj¨vY gš¿Yvjq m¤úwK©Z msm`xq ¯’vqx KwgwUi mfvcwZ iv‡k` Lvb †gbb I gš¿Yvj‡qi mwPe ‡eMg gvndzRv AvLZvi|

 gš¿x e‡jb, e½eÜz mvsweavwbKfv‡e cÖwZeÜx‡`i AwaKvi wbwðZ K‡i‡Qb| cÖwZeÜxiv AvR mgv‡Ri †evSv bq, cÖavbgš¿xi bvbv D‡`¨v‡Mi Kvi‡b cÖwZeÜxiv AvR mgv‡Ri Awe‡”Q`¨ Ask| Zviv AvR Kg©ÿg gvbyl wn‡m‡e cÖwZwôZ n‡q‡Q| evK& I kÖeY cÖwZeÜx‡`i Rb¨ e¨qeûj KwK¬qvi Bgcø¨v‡›Ui cvkvcvwk Zv‡`i‡K wewfbœ mnvqK DcKiY cÖ`vb Kiv n‡”Q e‡j gš¿x Rvbvb|

 Av‡jvPbv mfvq gš¿x evK& I kÖeY cÖwZeÜx‡`i Rb¨ Bkviv fvlv Bbw÷wUDU cÖwZôvi cwiKíbvi K\_v Rvbvb|

 mgvRKj¨vY cÖwZgš¿x e‡jb, cÖavbgš¿x †kL nvwmbv e¨ZxZ †KD cÖwZeÜx‡`i Rb¨ †Kvb D‡`¨vM MÖnY K‡iwb| Zv‡`i welqwU GZw`b D‡cwÿZ wQj| Zv‡`i‡K mgvb my‡hvM w`‡Z miKvi wewfbœ Kg©m~wP ev¯Íevqb Ki‡Q|

 c‡i evK& I kÖeY cªwZeÜx K…Zx wkÿv\_©x‡`i gv‡S Avw\_©K cÖ‡Yv`bv I kÖeYhš¿ weZiY Kiv nq|

#

RvwKi/Abm~qv/cixwÿr/KzZze/2021/1630 NÈv

তথ্যবিবরণী নম্বর : ৫৮০

**কলকাতার ব্রিগেড প্যারেড গ্রাউন্ডে বঙ্গবন্ধুকে স্মরণ**

ঢাকা, ২৪ মাঘ (৭ ফেব্রুয়ারি) :

 ১৯৭২ সালের ৬ ফেব্রুয়ারি কলকাতার ব্রিগেড প্যারেড গ্রাউন্ডে দশ লক্ষাধিক বাঙালির উপস্থিতিতে বঙ্গবন্ধুর দেয়া ঐতিহাসিক ভাষণের ৪৯ বছর পূর্তি দিবসে সেখানে দাঁড়িয়ে তথ্যমন্ত্রী ড. হাছান মাহমুদ বাংলাদেশের মুক্তিযুদ্ধে অসামান্য ভূমিকার কথা বলতে গিয়ে স্মরণ করলেন বঙ্গবন্ধুর উদ্ধৃতি 'বাংলাদেশ-ভারত মৈত্রী চিরদিন অটুট থাকবে'। এসময় তিনি স্মারক তুলে দেন মুক্তিযুদ্ধ মৈত্রী সম্মাননাভূষিত পশ্চিমবঙ্গের গুণীজনদের হাতে।

 গতবছর ৬ ফেব্রুয়ারি সন্ধ্যায় মুজিববর্ষ ও স্বাধীনতার সুবর্ণজয়ন্তী উপলক্ষ্যে বাংলাদেশ সরকারের তথ্য মন্ত্রণালয়ের আয়োজনে কলকাতায় বাংলাদেশ উপহাইকমিশনের সহায়তায় ঐতিহাসিক দিবসটি স্মরণে আয়োজিত সভায় প্রধান অতিথির বক্তৃতা দেন ড. হাছান মাহমুদ।

 ১৯৭২ সালে পশ্চিমবঙ্গের তরুণ এমএলএ হিসেবে সেদিনের জনসমুদ্রের প্রত্যক্ষসাক্ষী পশ্চিমবঙ্গ সরকারের পঞ্চায়েত ও গ্রামোন্নয়ন মন্ত্রী সুব্রত মুখার্জি সম্মানীত অতিথি হিসেবে, ভারতে বাংলাদেশের হাইকমিশনার মোহাম্মদ ইমরান ও তথ্য মন্ত্রণালয় সম্পর্কিত সংসদীয় স্থায়ী কমিটির সদস্য সাইমুম সারওয়ার কমল বিশেষ অতিথি হিসেবে এবং প্রথম সচিব (প্রেস) ড. মোফাখখারুল ইকবাল স্বাগত বক্তা হিসেবে অনুষ্ঠানে বক্তব্য দেন। কলকাতায় বাংলাদেশ উপহাইকমিশনার তৌফিক হাসান এতে সভাপতিত্ব করেন।

 মুক্তিযুদ্ধে বন্ধুরাষ্ট্র ভারতের অবদান স্মরণ করেই এদিনের আয়োজন, উল্লেখ করে বাংলাদেশ আওয়ামী লীগের যুগ্ম সাধারণ সম্পাদক ড. হাছান বলেন, সেদিনের ঐতিহাসিক ব্রিগেডে গোটা পশ্চিমবঙ্গ মিলিত হয়েছিল। আমার তথ্যমতে সেদিন ব্রিগেডের ঐতিহাসিক জনসমাবেশে প্রায় ১৫ লাখ মানুষ ছিলেন এবং সেদিনের বিগ্রেডে মুজিবের সাথে পশ্চিমবঙ্গের মানুষের মিলনের মধ্য দিয়ে আমাদের বিজয় উৎসব সম্পন্ন হয়েছিল বলেই আমি মনে করি।’

 এই ব্রিগেডের মঞ্চে যারা মুক্তিযুদ্ধ সম্মাননা পেয়েছিলেন তাদেরকে আবার সম্মান দিতে পেরে গর্বিত বোধ করছি উল্লেখ করে তথ্যমন্ত্রী বলেন, যে পাকিস্তানের সাথে যুদ্ধ করে বাংলাদেশ স্বাধীন হয়েছে, মানবিক-অর্থনৈতিকসহ সকল সূচকে সেই পাকিস্তানকে অনেক পেছনে ফেলে আমরা এগিয়ে গেছি। আজ পাকিস্তানের জনগণ বঙ্গবন্ধুকন্যা প্রধানমন্ত্রী শেখ হাসিনার নেতৃত্বে বাংলাদেশের অভূতপূর্ব উন্নতি দেখে হা-হুতাশ করে, তারা বাংলাদেশের মতো হতে চায়, এখানেই স্বাধীনতার বিরাট সার্থকতা।

 ’৭২ সালের ব্রিগেডের প্রত্যক্ষসাক্ষী পশ্চিমবঙ্গ সরকারের মন্ত্রী সুব্রত মুখার্জি বলেন, বঙ্গবন্ধু পশ্চিমবঙ্গের কাছের মানুষ ছিলেন। ১৯৭২ সালের সেদিন দুপুর একটার মধ্যে কানায় কানায় ভরে গিয়েছিল ব্রিগেড। তিনটের সময় রাজভবন থেকে বঙ্গবন্ধুকে নিয়ে ইন্দিরা গান্ধী এই ব্রিগেডে আসেন। আমি তখন মঞ্চের নিচে ছিলাম। এটা আজ পর্যন্ত আমার দেখা ব্রিগেডে সর্বকালের সেরা জনসমাবেশ যেখানে ভাষণ দিয়েছিলেন বঙ্গবন্ধু শেখ মুজিবুর রহমান ও ভারতের তৎকালীন প্রধানমন্ত্রী ইন্দিরা গান্ধী। বঙ্গবন্ধুর কালজয়ী সেই ভাষণে ছিলো স্বাধীনতার আনন্দ, স্বজন হারানোর বেদনা, ভারতের প্রতি অকুণ্ঠ কৃতজ্ঞতা ও চিরঞ্জীব সম্প্রীতি আর স্বাধীনতাবিরোধীদের সমালোচনা।

 অনুষ্ঠানে বাংলাদেশের মুক্তিযুদ্ধে অসামান্য ভূমিকার জন্য মুক্তিযুদ্ধ মৈত্রী সম্মাননাপ্রাপ্ত ভারতীয় গুণীজনদের হাতে সম্মাননা স্মারক তুলে দেন ড. হাছান মাহমুদ ও সুব্রত মুখার্জি।

 মৈত্রী সম্মাননাভূষিতদের মধ্যে জাদুকর প্রদীপ চন্দ্র সরকার, সাংবাদিক মানস ঘোষ, সুখরঞ্জন দাসগুপ্ত, পঙ্কজ সাহা, দিলীপ চক্রবর্তী, মানবাধিকার কর্মী উৎপলা মিশ্র। অধ্যাপক জিষ্ণু দে ও তার স্ত্রী মীরা দে, প্রণবরঞ্জন রায়, ভাষাবিদ পবিত্র সরকার এসময় উপস্থিত ছিলেন।

 পাশাপাশি কালজয়ী কবি গোবিন্দ হালদার, কালজয়ী গায়ক মান্না দে, তৎকালীন শিক্ষামন্ত্রী ও সাবেক পশ্চিমবঙ্গের মুখ্যমন্ত্রী সিদ্ধার্থ  রায়, কংগ্রেস নেতা বিজয় সিং নাহার, উপন্যাসিক মৈত্রেয়ী দেবী, সমাজসেবী লেডি রানু মুখার্জি, সমাজসেবী  ইলা মিত্র, সাংবাদিক পান্নালাল দাশগুপ্ত, বাম নেতা রনেন মিত্র, আকাশবাণীর ঘোষক দেবদুলাল বন্দ্যোপাধ্যায়, সাংবাদিক দিলীপ চক্রবর্তী, সাংবাদিক উপেন তরফদার, গায়ক অংশুমান রায়, সাংবাদিক দিলীপ মুখার্জি, লোকসভা ও রাজ্যসভার সাবেক সাংসদ ও সমাজসেবী  ফুলরেনু গুহ, সাংবাদিক বাসব সরকার নিবেদিতা নাগ ও নেপাল নাগের মত মুক্তিযুদ্ধ মৈত্রী সম্মাননা প্রাপকদের পরিবারের হাতে সম্মাননা স্মারক তুলে দেন ড. হাছান ও সুব্রত মুখার্জি । অতিথিদের সাথে নিয়ে দিবসটি উপলক্ষ্যে কলকাতা উপহাইকমিশন প্রকাশিত স্মরণিকার  মোড়ক উন্মোচন করেন তারা।

#

আকরাম/অনসূয়া/পরীক্ষিৎ/কুতুব/২০২১/১৬২৫ ঘণ্টা

তথ্যবিবরণী        নম্বর : ৫৭৯

**করোনার টিকা নিয়েছেন বিজ্ঞান ও প্রযুক্তি মন্ত্রী**

ঢাকা, ২৪ মাঘ (৭ ফেব্রুয়ারি) :

 করোনার টিকা গ্রহণ করেছেন বিজ্ঞান ও প্রযুক্তি মন্ত্রী স্থপতি ইয়াফেস ওসমান । আজ শেখ রাসেল জাতীয় গ্যাস্ট্রোলিভার ইনস্টিটিউট ও হাসপাতালে করোনার এ টিকা গ্রহণ করেন তিনি। টিকা গ্রহণ শেষে মন্ত্রী জানান, তিনি সম্পূর্ণ সুস্থ রয়েছেন এবং কোন পার্শ্বপ্রতিক্রিয়া বোধ করছেন না। তিনি সবাইকে নির্ভয়ে টিকা গ্রহণের আহ্বান জানান।

 এছাড়া, মন্ত্রী বলেন, পৃথিবীর অধিকাংশ দেশ যখন টিকার ব্যবস্থা করতে পারে নাই তখন প্রধানমন্ত্রী শেখ হাসিনা বাংলাদেশের মানুষের জন্য ভ্যাকসিনের ব্যবস্থা করতে পেরেছেন, এটা অনেক বড় পাওয়া। এই টিকা দেওয়ার বিষয়ে জনগনের মাঝে আগ্রহ সৃষ্টি করা আমাদের দায়িত্বের মধ্যেই পড়ে। প্রধানমন্ত্রী মানুষের মাঝে উৎসাহ উদ্দীপনা জাগিয়ে দেশকে এগিয়ে নিয়ে যাচ্ছেন। এই কার্যক্রম সেই সাফল্যের নমুনা।

#

বিবেকানন্দ/অনসূয়া/পরীক্ষিৎ/জসীম/মাসুম/২০২১/১৫৩ ঘণ্টা

তথ্যবিবরণী        নম্বর : ৫৭৬

**‘বঙ্গবন্ধু শেখ মুজিব কুইজ’ প্রতিযোগিতা**

**গতকালের বিজয়ীদের তালিকা**

ঢাকা, ২৪ মাঘ (৭ ফেব্রুয়ারি) :

          জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্‌যাপন জাতীয় বাস্তবায়ন কমিটির উদ্যোগে মুজিববর্ষ উপলক্ষ্যে আয়োজিত গতকালের অনলাইনভিত্তিক ‘বঙ্গবন্ধু শেখ মুজিব কুইজ’ প্রতিযোগিতার স্মার্টফোন বিজয়ী পাঁচজন হলেন : চট্টগ্রামের মোহাম্মদ রফিকুল আলম, ময়মনসিংহের হেলাল উদ্দীন, ঢাকার আয়েশা খানম রিদিতা, ঢাকার মো. জসীম উদ্দীন এবং ঢাকার বীরেশ সরকার।

          গতকালের কুইজে ৮৭ হাজার ৫১৩ জন প্রতিযোগী অংশগ্রহণ করেছিলেন।

          স্মার্টফোন বিজয়ী পাঁচজনসহ ১০০ জিবি মোবাইল ডাটা বিজয়ী ১০০ জনের ছবিযুক্ত নামের তালিকা
জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্‌যাপন জাতীয় বাস্তবায়ন কমিটির ওয়েবসাইট [https://mujib100.gov.bd](https://mujib100.gov.bd/) অথবা [https://quiz.priyo.com](https://quiz.priyo.com/) থেকে জানা যাবে।

#

মোহসিন/অনসূয়া/পরীক্ষিৎ/জসীম/মাসুম/২০২১/১৫০০ ঘণ্টা

তথ্যবিবরণী নম্বর : ৫৭৩

**করোনার টিকা নিয়েছেন কৃষিমন্ত্রী এবং মন্ত্রণালয়ের সিনিয়র সচিব**

ঢাকা, ২৪ মাঘ (৭ ফেব্রুয়ারি) :

করোনার টিকা গ্রহণ করেছেন কৃষিমন্ত্রী ড. মো: আব্দুর রাজ্জাক। আজ রবিবার সকালে শেখ রাসেল জাতীয় গ্যাস্ট্রোলিভার ইনস্টিটিউট ও হাসপাতালে মন্ত্রী করোনার এ টিকা গ্রহণ করেন।

টিকা গ্রহণ শেষে মন্ত্রী জানান তিনি সম্পূর্ণ সুস্থ রয়েছেন এবং কোন পার্শ্বপ্রতিক্রিয়া বোধ করছেন না। তিনি সবাইকে নির্ভয়ে টিকা গ্রহণের আহ্বান জানান।

এছাড়া, কৃষি মন্ত্রণালয়ের সিনিয়র সচিব মো: মেসবাহুল ইসলাম আজ সকালে ঢাকা মেডিকেল কলেজ হাসপাতালে করোনার টিকা গ্রহণ করেছেন।

#

কামরুল/অনসূয়া/পরীক্ষিৎ/জসীম/মাসুম/২০২১/১৫০০ ঘণ্টা

তথ্যবিবরণী নম্বর : ৫৭২

**কোভিড-১৯ টিকা নিলেন পর্যটন প্রতিমন্ত্রী।**

ঢাকা, ২৪ মাঘ (৭ ফেব্রুয়ারি) :

 বেসামরিক বিমান পরিবহন ও পর্যটন মন্ত্রণালয়ের প্রতিমন্ত্রী মোঃ মাহবুব আলী কোভিড-১৯ এর টিকা গ্রহণ করেছেন। আজ রাজধানীর মুগদা মেডিকেল কলেজ হাসপাতালের টিকাদান কেন্দ্রে তিনি এ টিকা গ্রহণ করেন।

 বাংলাদেশের মানুষের জন্য দ্রুততম সময়ের মধ্যে কোভিড-১৯ এর ভ্যাকসিনের ব্যবস্থা করায় প্রধানমন্ত্রী শেখ হাসিনার প্রতি গভীর কৃতজ্ঞতা প্রকাশ করেন প্রতিমন্ত্রী। তিনি এসময় গুজব ও অপপ্রচারে বিভ্রান্ত না হয়ে করোনা ভাইরাসের সংক্রমণ হতে নিরাপদ থাকতে জনগণকে টিকা গ্রহণের আহ্বান জানান ।

#

তানভীর/অনসূয়া/পরীক্ষিৎ/জসীম/মাসুম/২০২১/১৪৩৫ ঘণ্টা

তথ্যবিবরণী নম্বর : ৫৭৫

**রেলপথ মন্ত্রীর কোভিড-১৯ টিকা গ্রহণ**

ঢাকা, ২৪ মাঘ (৭ ফেব্রুয়ারি) :

         রেলপথ মন্ত্রী মোঃ নূরুল ইসলাম সুজন আজ সচিবালয় ক্লিনিক ভবনে কোভিড-১৯ এর টিকা গ্রহণ করেন।

 টিকা গ্রহণ শেষে উপস্থিত সাংবাদিকদের সামনে তিনি বলেন, প্রধানমন্ত্রী সকল মানুষের স্বাস্থ্য সুরক্ষা দিয়ে যাচ্ছেন। যে কয়েকটি দেশ খুব দ্রুত টিকা গ্রহণ করছে তাদের মধ্যে বাংলাদেশ একটি। এটি প্রধানমন্ত্রীর কারণেই সম্ভব হয়েছে। শুধু স্বাস্থ্যখাত না সকল ক্ষেত্রেই বর্তমান প্রধানমন্ত্রী এবং তাঁর সরকার জনগণকে সুরক্ষা দিয়ে যাচ্ছে বলে মন্ত্রী জানান।

 টিকা গ্রহণ সম্পর্কে তিনি বলেন, টিকা নিয়ে একটি অপপ্রচার করা হচ্ছে অথচ টিকা নেওয়ার ফলে তাঁর মধ্যে কোন পরিবর্তন হয়নি। সরকার নির্ধারিত প্রাধিকার কোটা অনুযায়ী বিনা ভয়ে টিকা গ্রহণে আহ্বান জানান রেলমন্ত্রী।

#

শরিফুল/অনসূয়া/পরীক্ষিৎ/জসীম/মাসুম/২০২১/১৫০০ ঘণ্টা

তথ্যবিবরণী নম্বর : ৫৭৮

ভ্যাক্সিন নিলেই জয়,ভ্যাক্সিনে নেই ভয়

 -স্বাস্থ্যমন্ত্রী

ঢাকা, ২৪ মাঘ (৭ ফেব্রুয়ারি):

 স্বাস্থ্যমন্ত্রী জাহিদ মালেক বলেছেন, ভ্যাক্সিন ফর ভিক্টরি,ভ্যাক্সিন নিলে জয়, ভ্যক্সিনে নেই ভয়। আজ থেকে দেশব্যাপী যে ভ্যাক্সিন কার্যক্রম শুরু হলো তাতে দেশের সকল শ্রেণির মানুষই ভ্যাক্সিন গ্রহণে স্বতঃস্ফূর্তভাবে এগিয়ে আসবে বলে আমরা আশাবাদী। এরপর ভ্যাক্সিন নিয়ে কোনরকম মিথ্যা গুজব সৃষ্টি করা হলে কোন ছাড় দেয়া হবে না।

 আজ সকালে মহাখালীর শেখ রাসেল জাতীয় গ্যাস্ট্রোলিভার ইনস্টিটিউট ও হাসপাতালে দেশব্যাপী ভ্যাক্সিন কার্যক্রম উদ্বোধন শেষে নিজে ভ্যাক্সিন গ্রহণ করে মিডিয়া ব্রিফিং এ এসব কথা বলেন স্বাস্থ্যমন্ত্রী জাহিদ মালেক।

 পর্যায়ক্রমে দেশের সকল মানুষকেই ভ্যাক্সিনের আওতায় নিয়ে আসা হবে এবং দেশের কোন মানুষই ভ্যাক্সিন থেকে বঞ্চিত হবে না বলেও জানান স্বাস্থ্যমন্ত্রী।

 ভ্যাক্সিন গ্রহণ সংক্রান্ত সুরক্ষা অ্যাপ নিয়ে প্রশ্ন করা হলে স্বাস্থ্যমন্ত্রী জানান, অ্যাপ একটি ইলেকট্রনিক ডিভাইস। এটি প্রথম প্রথম ব্যবহারে খানিকটা অসুবিধা হতেই পারে। সমস্যাগুলি সমাধানে আইসিটি মন্ত্রণালয় তৎপর রয়েছে। আশা করা যায় খুব দ্রুতই এ সংক্রান্ত সব সমস্যা সমাধান হবে। আর ধীরে ধীরে দেশের সকল স্থানের ভ্যাক্সিন কেন্দ্রগুলোতে সুরক্ষা অ্যাপে রেজিষ্ট্রেশন করা না হলেও কেবল ভ্যাক্সিন কেন্দ্রে উপস্থিত হয়েও ভ্যাক্সিন গ্রহণ করা যাবে।

 কৃষিমন্ত্রী আব্দুর রাজ্জাক মৎস ও প্রাণী সম্পদ মন্ত্রী শ ম রেজাইল করিম, বিজ্ঞান ও প্রযুক্তি মন্ত্রী স্থপতি ইয়াফেস ওসমান, জনপ্রশাসন প্রতিমন্ত্রী ফরহাদ হোসেন এবং বন, পরিবেশ ও জলবায়ু পরিবর্তন মন্ত্রী মো. শাহাব উদ্দিন আজ ভ্যাক্সিন গ্রহণ করেন।

#

মাইদুল/অনসূয়া/পরীক্ষিৎ/জসীম/মাসুম/২০২১/১৪৩৫ ঘণ্টা

তথ্যবিবরণী নম্বর : ৫৭৭

**মুক্তিযুদ্ধ বিষয়ক মন্ত্রীর সাথে জাপানের রাষ্ট্রদূতের সাক্ষাৎ**

ঢাকা, ২৪ মাঘ (৭ ফেব্রুয়ারি) :

 মুক্তিযুদ্ধ বিষয়ক মন্ত্রী  আ ক ম মোজাম্মেল হকের সাথে জাপানের রাষ্ট্রদূত ইতো নাওকি সাক্ষাৎ করেছেন। এ সময় বাংলাদেশের সাথে জাপানের সৌহার্দ্যপূর্ণ সম্পর্ক, বাংলাদেশের মুক্তিযুদ্ধ, উন্নয়ন এবং দ্বিপাক্ষিক বিভিন্ন বিষয় নিয়ে আলোচনা হয়।

 আজ মুক্তিযুদ্ধ বিষয়ক মন্ত্রণালয়ে মন্ত্রীর দপ্তরে এ সাক্ষাৎ অনুষ্ঠিত হয়। এ সময় মন্ত্রণালয়ের সচিব তপন কান্তি ঘোষ এবং জাতীয় মুক্তিযোদ্ধা কাউন্সিলের মহাপরিচালক মো. জহুরুল ইসলাম রোহেলসহ মুক্তিযুদ্ধ বিষয়ক মন্ত্রণালয় এবং জাপানি দূতাবাসের  ঊর্ধ্বতন কর্মকর্তাবৃন্দ উপস্থিত ছিলেন।

 মন্ত্রী রাষ্ট্রদূতকে স্বাগত জানিয়ে  মহান মুক্তিযুদ্ধ পরবর্তী যুদ্ধবিধ্বস্ত বাংলাদেশের অবকাঠামো পুনর্গঠনে জাপানের সহায়তার কথা কৃতজ্ঞচিত্তে স্মরণ করেন।

 বাংলাদেশের স্বাধীনতা অর্জনের পরপরই ১৯৭২ সালে জাপান স্বীকৃতি দেয় এবং বাংলাদেশে দূতাবাস প্রতিষ্ঠা করে জানিয়ে মন্ত্রী বলেন, বাংলাদেশের অধিকাংশ বড় বড় প্রকল্পে জাপানের অবদান রয়েছে। বাংলাদেশ - জাপানের বন্ধুত্বপূর্ণ সম্পর্ক শক্ত ভিতের ওপর প্রতিষ্ঠিত এবং দিন দিন আরও শক্তিশালী হচ্ছে।

 ২০২১ সালে বাংলাদেশের মহান স্বাধীনতার সুবর্ণজয়ন্তী এবং জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উপলক্ষ্যে অভিনন্দন জানিয়ে জাপানের রাষ্ট্রদূত বলেন, প্রধানমন্ত্রী  শেখ হাসিনার নেতৃত্বে বাংলাদেশের অভূতপূর্ণ উন্নয়ন সাধিত হয়েছে। বাংলাদেশের উন্নয়নের বর্তমান ধারা অব্যাহত থাকলে বাংলাদেশ ২০৪১ সালের অনেক আগেই উন্নত দেশ হবে।

 ২০২২ সালে বাংলাদেশ-জাপানের কূটনৈতিক সম্পর্কের ৫০ বছর  পূর্তিতে বন্ধুপ্রতিম এ দুই দেশের সম্পর্ক ভিন্ন মাত্রা পাবে বলে উভয়ই আশাবাদ ব্যক্ত করেন।

#

মারুফ/অনসূয়া/পরীক্ষিৎ/কুতুব/২০২১/১৫১০ ঘণ্টা

তথ্যবিবরণী নম্বর : ৫৭৪

**মেহেরপুরে কোভিড-১৯ ভ্যাকসিন প্রদান কার্যক্রম উদ্বোধন**

ঢাকা, ২৪ মাঘ (৭ ফেব্রুয়ারি) :

 জনপ্রশাসন প্রতিমন্ত্রী ফরহাদ হোসেন আজ ভিডিও কনফারেন্সের মাধ্যমে সংযুক্ত হয়ে মেহেরপুর জেলায় কোভিড-১৯ ভ্যাকসিন প্রদান কার্যক্রম উদ্বোধন করেন।

 উদ্বোধনকালে তিনি বলেন, আজ আমি শেখ রাসেল জাতীয় গ্যাস্ট্রোলিভার ইনস্টিটিউট ও হাসপাতালে করোনার টিকা নিয়েছি। টিকা নেওয়ার পর সম্পূর্ণ সুস্থ আছি। কোন ধরনের পার্শ্ব প্রতিক্রিয়া নেই।

 তিনি আরো বলেন, এই টিকাটি অত্যন্ত নিরাপদ। টিকা গ্রহণ বিষয়ে কোন ধরনের আতঙ্ক বা ভয়ের কিছু নেই। এ সময় প্রতিমন্ত্রী জনগণকে নির্ভয়ে টিকা গ্রহণের আহ্বান জানান। এছাড়া জনসচেতনতা বৃদ্ধি ও টিকা গ্রহণে জনগণকে উদ্বুদ্ধ করতে সংশ্লিষ্ট সকলের প্রতি আহ্বান জানান।

 মেহেরপুরের জেলা প্রশাসক ড. মোহাম্মদ মনসুর আলম খানের সভাপতিত্বে অনুষ্ঠানে পুলিশ সুপার এস এম মুরাদ আলি, সিভিল সার্জন ডা. মোহাম্মদ নাসির উদ্দিন বিশেষ অতিথি হিসাবে উপস্থিত ছিলেন।

#

শিবলী সাদিক/অনসূয়া/পরীক্ষিৎ/কুতুব/২০২১/১৫০০ ঘণ্টা

তথ্যবিবরণী নম্বর : ৫৭১

ভুট্টা থেকে তেল

**আমদানি নির্ভরতা কমাতে ও পুষ্টিনিরাপত্তা নিশ্চিতে সহায়ক হবে**

 **কৃষিমন্ত্রী**

ঢাকা, ২৪ মাঘ (৭ ফেব্রুয়ারি) :

দেশে বাণিজ্যিকভাবে ভুট্টা থেকে তেল উৎপাদন করতে পারলে ভোজ্যতেলের আমদানি নির্ভরতা অনেক হ্রাস পাবে বলে মন্তব্য করেছেন কৃষিমন্ত্রী ড. মো: আব্দুর রাজ্জাক। একইসাথে ভুট্টাচাষিরা অনেক লাভবান হবে ও পুষ্টিনিরাপত্তা নিশ্চিতে সহায়ক হবে বলেও মনে করেন তিনি।

কৃষিমন্ত্রী গতকাল টাঙ্গাইলের মির্জাপুরে নাসির স্টার্চ, অয়েল অ্যান্ড অ্যানিমেল ফিড ইন্ড্রাস্টিজ লিমিটেড পরিদর্শন শেষে এ অভিমত ব্যক্ত করেন। এসময় বাংলাদেশ গম ও ভুট্টা গবেষণা ইনস্টিটিউটের মহাপরিচালক
ড. মো: এছরাইল হোসেন, নাসির গ্লাসওয়্যার অ্যান্ড টিউব ইন্ডাস্ট্রিজ লিমিটেডের জেনারেল ম্যানেজার মো: ফজলুল রহমান, ডিজিএম মো: কাজিমুল বাশারসহ ঊর্দ্ধতন কর্মকর্তারা উপস্থিত ছিলেন।

কৃষিমন্ত্রী বলেন, উন্নত দেশের মতো বাংলাদেশেও ভুট্টা থেকে তেল উৎপাদনের অনেক সম্ভাবনা রয়েছে। দেশে শিল্প-কারখানা স্থাপন করে বাণিজ্যিকভাবে ভুট্টার তেল উৎপাদন করতে পারলে একদিকে যেমন বিদেশ থেকে তেল আমদানি হ্রাস পাবে অন্যদিকে তেলের দেশজ উৎপাদন বৃদ্ধি পাবে। কৃষিমন্ত্রী এসময় উদ্যোক্তাদের ভুট্টার তেল উৎপাদনে এগিয়ে আসার আহ্বান জানান এবং এ ব্যাপারে সহযোগিতা প্রদানের আশ্বাস প্রদান করেন।

গম ও ভুট্টা গবেষণা ইনস্টিটিউটের তথ্য অনুযায়ী  দেশে বর্তমানে উৎপাদিত ৫৪ লক্ষ টন ভুট্টা থেকে প্রায় ১ লক্ষ ২০ হাজার টন তেল প্রতি বছর আহরণ করা সম্ভব যার বাজার মূল্য প্রায় ৪ হাজার কোটি টাকা। তেল তৈরির পাশাপাশি ভুট্টা থেকে কর্নফ্লেক্স, কর্নচিপস্ তৈরি করাও সম্ভব।

বাংলাদেশের মাটি ও জলবায়ু ভুট্টা চাষের অনুকূল। দেশের দক্ষিণাঞ্চলের লবণাক্ত জমিতেও ভুট্টার ভাল ফলন হচ্ছে। কৃষকদের কাছেও ভুট্টা চাষ জনপ্রিয়তা লাভ করছে। ফলে ভুট্টার উৎপাদন ক্রমশ বাড়ছে। বর্তমানে দেশে ভুট্টা চাষের মোট আবাদি জমি ৫.৫ লক্ষ হেক্টরেরও অধিক আর উৎপাদন ৫৪ লক্ষ মে. টন। উন্নত দেশে ভুট্টার বহুমুখী ব্যবহার থাকলেও দেশে শুধু প্রাণি, পোল্ট্রি ও মাছের খাদ্য হিসেবে ব্যবহৃত হচ্ছে। দেশে উৎপাদিত ভুট্টার অধিকাংশই (৯৫%) প্রাণি, হাঁস-মুরগির ফিড ও মাছের খাদ্য হিসেবে ব্যবহৃত হয়। তবে, ইদানিং খই ভুট্টা, মিষ্টি ভুট্টা (৫%)মানুষের খাদ্য হিসেবেও বেশ গ্রহণযোগ্যতা লাভ করেছে।

গম ও ভুট্টা গবেষণা ইনস্টিটিউটের তথ্যে আরও জানা যায়, উন্নত বিশ্বে ভুট্টা থেকে স্টার্চ, ইথানল, জৈব জ্বালানি, তেল উৎপাদনসহ রয়েছে আরো বহুমুখী ব্যবহার। বর্তমানে পৃথিবীর প্রায় ৫২টি দেশে ভুট্টা থেকে উৎকৃষ্ট মানের ভোজ্য তেল উৎপাদিত ও ব্যবহৃত হয়।  ভুট্টা তেলে ভিটামিন ই (টোকোফেরল) এর পরিমাণ সূর্যমুখী তেলের চেয়ে বেশি। বিশেষত: ভুট্টা তেলে ভিটামিন কে (১.৯ মাইক্রো গ্রাম) রয়েছে, সয়াবিন ও সূর্যমুখী তেলে তা অনুপস্থিত।  এছাড়াও সালাদ, বিস্কুট, চানাচুর, কেক, পাউরুটি, মাখন তৈরি করতে ভুট্টা তেল ব্যবহৃত হয়।

#

কামরুল/অনসূয়া/পরীক্ষিৎ/কুতুব/২০২১/১৪৪৫ ঘণ্টা

তথ্যবিবরণী নম্বর : ৫৭০

**নিজে টিকা নিন, অন্যকে উৎসাহিত করুন**

ঢাকা, ২৪ মাঘ (৭ ফেব্রুয়ারি) :

* সারাদেশে শুরু হয়েছে কোভিড-১৯ টিকাদান কার্যক্রম।
* অগ্রাধিকার তালিকাভুক্ত এবং ৫৫ বছরের উপরে সকলে নিবন্ধন করুন।
* নির্ভয়ে টিকা নিন ।
* অন্যকে টিকা গ্রহণে উৎসাহিত করুন।
* নিবন্ধনের জন্য অনলাইন লিংক : www.surokkha.gov.bd।
* জরুরি প্রয়োজনে ১৬২৬৩, ৩৩৩, ১০৬৫৫।

#

অনসূয়া/পরীক্ষিৎ/জসীম/আসমা/২০২১/১২০০ ঘণ্টা